text: Overblik over rokaden
  23 februar 2010 kl. 08.28
  Troels Lund Poulsen bliver skatteminister. Samtidig ryger kulturminister Carina Christensen og fødevareminister Eva Kjer Hansen ud. De ministre, der er valgt eller bor i TV SYDs sendeområde, er markeret med fed skrift.
  Statsminister Lars Løkke Rasmussen har indstillet til Hendes Majestæt
  Dronningen, at der med virkning fra i dag foretages følgende ændringer i regeringens sammensætning: 
  Økonomi- og erhvervsminister Lene Espersen udnævnes til
  udenrigsminister.
  Udenrigsminister Per Stig Møller udnævnes til kulturminister.
  Justitsminister Brian Mikkelsen udnævnes til økonomi- og erhvervsminister.
  Miljøminister Troels Lund Poulsen udnævnes til skatteminister.
  Undervisningsminister og minister for nordisk samarbejde Bertel
  Haarder bliver indenrigs- og sundhedsminister.
  Hans Christian Schmidt udnævnes til transportminister.
  Transportminister Lars Barfoed bliver justitsminister.
  Indenrigs- og socialminister Karen Ellemann bliver miljøminister og minister for nordisk samarbejde.
  Beskæftigelsesminister og minister for ligestilling Inger Støjberg
  fritages for stillingen som minister for ligestilling.
  Klima- og energiminister Lykke Friis udnævnes til klima- og
  energiminister og minister for ligestilling.
  Medlem af Folketinget Gitte Lillelund Bech bliver forsvarsminister.
  Medlem af Folketinget Tina Nedergaard bliver undervisningsminister.
  Medlem af Folketinget Søren Pind udnævnes til minister for udviklingsbistand.
  Medlem af Folketinget Henrik Høegh udnævnes til minister for fødevarer, landbrug og fiskeri.
  Regionsrådsmedlem Benedikte Kiær udnævnes til socialminister
  Charlotte Sahl-Madsen udnævnes til minister for videnskab, teknologi og udvikling.
  Kulturminister Carina Christensen, Fødevareminister Eva Kjer Hansen og Udviklingsminister Ulla Tørnæs træder helt ud af regeringen.
  